# Službeni list C 417A/31.

| | ISSN 1977-1088 |
| --- | --- |
| Službeni list
  Europske unije | C 417A |
| | |
| Hrvatsko izdanje | Informacije i objave | Godište 65.31. listopada 2022. |

ISSN 1977-1088

Službeni list

Europske unije

C 417A

Hrvatsko izdanje

Informacije i objave

Godište 65.31. listopada 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europol |
| 2022/C 417 A/01 | Obavijest o slobodnom radnom mjestu Europol/2022/TA/AD14/513 – Zamjenik izvršnog direktora Europola – Uprava za kapacitete (glavni direktor za IT) | 1 |

Sadržaj

Stranica

V.   Objave

ADMINISTRATIVNI POSTUPCI

Europol

2022/C 417 A/01

Obavijest o slobodnom radnom mjestu Europol/2022/TA/AD14/513 – Zamjenik izvršnog direktora Europola – Uprava za kapacitete (glavni direktor za IT)

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europol

| 31.10.2022 | HR | Službeni list Europske unije | CA 417/1 |
| --- | --- | --- | --- |

31.10.2022

HR

Službeni list Europske unije

CA 417/1

---

Obavijest o slobodnom radnom mjestu Europol/2022/TA/AD14/513

Zamjenik izvršnog direktora Europola – Uprava za kapacitete (glavni direktor za IT)

(2022/C 417 A/01)

1.   O EUROPOLU

Agencija Europske unije za suradnju tijela za izvršavanje zakonodavstva (Europol) agencija je Europske unije (EU-a) sa sjedištem u Haagu u Nizozemskoj. Europol je uspostavljen 1995. godine Konvencijom zasnovanom na članku K Ugovora o Europskoj uniji i osnovan je kao tijelo Unije 2009. Odlukom Vijeća 2009/371/PUP (1). Uredbom (EU) 2016/794 Europskog parlamenta i Vijeća (2), kako je izmijenjena Uredbom (EU) 2022/991 Europskog parlamenta i Vijeća (3), Europol je osnovan kao agencija Europske unije.

Cilj je Europola poduprijeti i osnažiti djelovanje nadležnih tijela država članica i njihovu zajedničku suradnju u sprječavanju i suzbijanju teških kaznenih djela koja zahvaćaju dvije ili više država članica, terorizma i drugih oblika kaznenih djela koja utječu na zajednički interes obuhvaćen politikom Unije.

Kako bi ostvario tu misiju, Europol trenutačno zapošljava 836 članova osoblja, a osim toga i upućene nacionalne stručnjake, pripravnike, stažiste i vanjske suradnike. Europolu je za 2022. dodijeljen proračun u iznosu od 192,4 milijuna EUR. Europol je domaćin velikoj zajednici časnika za vezu zaduženih za izvršavanje zakonodavstva iz država članica EU-a i zemalja izvan EU-a, koji su sastavni dio dinamičnog radnog okruženja Europola.

Glavni su zadatci Europola:

| — | prikupljanje, pohranjivanje, obrada, analiza i razmjena informacija, među ostalim obavještajnih podataka o kaznenim djelima; |
| --- | --- |

—

prikupljanje, pohranjivanje, obrada, analiza i razmjena informacija, među ostalim obavještajnih podataka o kaznenim djelima;

| — | obavještavanje država članica bez odgode o svim informacijama i vezama između kaznenih djela koja ih se tiču; |
| --- | --- |

—

obavještavanje država članica bez odgode o svim informacijama i vezama između kaznenih djela koja ih se tiču;

| — | podrška prekograničnim aktivnostima razmjene informacija, operacijama i istragama država članica, kao i zajedničkim istražnim timovima, između ostalog, pružanjem operativne, tehničke i financijske potpore; |
| --- | --- |

—

podrška prekograničnim aktivnostima razmjene informacija, operacijama i istragama država članica, kao i zajedničkim istražnim timovima, između ostalog, pružanjem operativne, tehničke i financijske potpore;

| — | koordinacija, organizacija i provedba istražnih i operativnih aktivnosti s ciljem podrške i jačanja djelovanja nadležnih tijela država članica; |
| --- | --- |

—

koordinacija, organizacija i provedba istražnih i operativnih aktivnosti s ciljem podrške i jačanja djelovanja nadležnih tijela država članica;

| — | pružanje informacija i analitičke potpore državama članicama u vezi s velikim međunarodnim događajima; |
| --- | --- |

—

pružanje informacija i analitičke potpore državama članicama u vezi s velikim međunarodnim događajima;

| — | priprema procjene opasnosti, strateških i operativnih analiza i izvješća o općem stanju; |
| --- | --- |

—

priprema procjene opasnosti, strateških i operativnih analiza i izvješća o općem stanju;

| — | razvoj, razmjena i promicanje stručnog znanja o metodama suzbijanja kriminaliteta, istražnim postupcima i tehničkim i forenzičkim metodama te savjetovanje država članica; |
| --- | --- |

—

razvoj, razmjena i promicanje stručnog znanja o metodama suzbijanja kriminaliteta, istražnim postupcima i tehničkim i forenzičkim metodama te savjetovanje država članica;

| — | pružanje specijalističkog osposobljavanja i pomoći državama članicama pri organizaciji osposobljavanja, uključujući pružanje financijske potpore, u okviru svojih ciljeva i u skladu s brojem zaposlenih i financijskim sredstvima koja mu stoje na raspolaganju u suradnji s Agencijom EU-a za osposobljavanje u području izvršavanja zakonodavstva (CEPOL); |
| --- | --- |

—

pružanje specijalističkog osposobljavanja i pomoći državama članicama pri organizaciji osposobljavanja, uključujući pružanje financijske potpore, u okviru svojih ciljeva i u skladu s brojem zaposlenih i financijskim sredstvima koja mu stoje na raspolaganju u suradnji s Agencijom EU-a za osposobljavanje u području izvršavanja zakonodavstva (CEPOL);

| — | suradnja s relevantnim tijelima Unije i Europskim uredom za borbu protiv prijevara (OLAF), osobito putem razmjena informacija i pružajući im analitičku potporu u područjima u njihovoj nadležnosti; |
| --- | --- |

—

suradnja s relevantnim tijelima Unije i Europskim uredom za borbu protiv prijevara (OLAF), osobito putem razmjena informacija i pružajući im analitičku potporu u područjima u njihovoj nadležnosti;

| — | pružanje informacija i potpore strukturama EU-a za upravljanje kriznim situacijama te misijama koje se temelje na Ugovoru o Europskoj uniji u okviru ciljeva Europola; |
| --- | --- |

—

pružanje informacija i potpore strukturama EU-a za upravljanje kriznim situacijama te misijama koje se temelje na Ugovoru o Europskoj uniji u okviru ciljeva Europola;

| — | razvoj specijaliziranih stručnih centara Unije za suzbijanje određenih vrsta kriminaliteta koje su u okviru ciljeva Europola; |
| --- | --- |

—

razvoj specijaliziranih stručnih centara Unije za suzbijanje određenih vrsta kriminaliteta koje su u okviru ciljeva Europola;

| — | podrška djelovanjima država članica u sprječavanju i suzbijanju oblika kaznenih djela čije se počinjenje omogućuje, promiče ili provodi putem interneta, uključujući, u suradnji s državama članicama, utvrđivanje i prijavu internetskih sadržaja. |
| --- | --- |

—

podrška djelovanjima država članica u sprječavanju i suzbijanju oblika kaznenih djela čije se počinjenje omogućuje, promiče ili provodi putem interneta, uključujući, u suradnji s državama članicama, utvrđivanje i prijavu internetskih sadržaja.

Pri ispunjavanju tih zadataka Europol blisko surađuje s ostalim agencijama i tijelima EU-a, među kojima se osobito ističu Frontex, Eurojust, EPPO, CEPOL, EU-LISA, EASO, EMCDDA i ENISA. Interpol je također važan partner u suradnji.

Jednake mogućnosti

Europol je poslodavac koji provodi politiku jednakih mogućnosti. Europol prihvaća zahtjeve bez diskriminacije na temelju spola, seksualne orijentacije, nacionalnog, etničkog ili društvenog podrijetla, vjere ili uvjerenja, obiteljske situacije, dobi, invaliditeta ili drugih čimbenika koji se ne temelje na postignućima. Sve odluke o zapošljavanju temelje se na poslovnim potrebama, zahtjevima za radno mjesto i kvalifikacijama, iskustvu i vještinama.

U Europolu se radi u različitim okruženjima i osigurava se uključivo radno okruženje za sve. Europol nastoji zaposliti, razviti i zadržati raznoliku i nadarenu radnu snagu primjenom jednakih mogućnosti i nepristranosti.

2.   KONTEKST, GLAVNI CILJ I ZADATCI U VEZI S FUNKCIJOM

Zamjenik izvršnog direktora Uprave za kapacitete i Europolov glavni direktor za IT odgovoran je za učinkovito izvršavanje svojih odgovornosti pod nadzorom izvršnog direktora.

Uprava za kapacitete sastoji se od Odjela za IKT (C1), Odjela za administraciju (C2) i Odjela za upravljanje informacijama.

Odjel za IKT C1 odgovoran je za osmišljavanje, isporuku i rad ključnih tehnoloških kapaciteta i rješenja kojima se podupiru osnovna misija i postupci podrške Europola. Više od 150 članova osoblja i znatan broj savjetnika za pojedina područja odgovorni su za informacijske i komunikacijske tehnologije i sustave kojima se među Europolom, državama članicama i trećim stranama osiguravaju poboljšana analiza i razmjena informacija o kaznenim djelima.

Odjel za administraciju C2 odgovoran je za pružanje sljedećih usluga, u interesu službe i u skladu s Financijskom uredbom i Pravilnikom o osoblju te drugim primjenjivim odredbama:

| — | planiranje i praćenje financijskih i ljudskih resursa Europola na korporativnoj razini; |
| --- | --- |

—

planiranje i praćenje financijskih i ljudskih resursa Europola na korporativnoj razini;

| — | upravljanje zapošljavanjem, administracijom i razvojem osoblja Europola; |
| --- | --- |

—

upravljanje zapošljavanjem, administracijom i razvojem osoblja Europola;

| — | razvoj i provedbu Europolovih politika, procesa i postupaka povezanih s financijskim planiranjem, praćenjem proračuna i administracijom; |
| --- | --- |

—

razvoj i provedbu Europolovih politika, procesa i postupaka povezanih s financijskim planiranjem, praćenjem proračuna i administracijom;

| — | upravljanje ugovorima i nabavom; |
| --- | --- |

—

upravljanje ugovorima i nabavom;

| — | upravljanje bespovratnim sredstvima. |
| --- | --- |

—

upravljanje bespovratnim sredstvima.

Odjel za upravljanje informacijama odgovoran je za:

| — | provedbu ciljeva utvrđenih Europolovom strategijom za upravljanje informacijama, posebno u pogledu jačanja Europolovih kapaciteta za upravljanje informacijama kao centra EU-a za informacije o kaznenim djelima i jačanja aspekata operativne potpore koji se odnose na upravljanje informacijama; |
| --- | --- |

—

provedbu ciljeva utvrđenih Europolovom strategijom za upravljanje informacijama, posebno u pogledu jačanja Europolovih kapaciteta za upravljanje informacijama kao centra EU-a za informacije o kaznenim djelima i jačanja aspekata operativne potpore koji se odnose na upravljanje informacijama;

| — | pružanje potpore glavnom direktoru za IT u obavljanju njegovih/njezinih zadataka; |
| --- | --- |

—

pružanje potpore glavnom direktoru za IT u obavljanju njegovih/njezinih zadataka;

| — | koordiniranje i upravljanje Europolovim proizvodima i uslugama u području upravljanja informacijama u skladu s poslovnom potražnjom i organizacijskom strategijom; |
| --- | --- |

—

koordiniranje i upravljanje Europolovim proizvodima i uslugama u području upravljanja informacijama u skladu s poslovnom potražnjom i organizacijskom strategijom;

| — | planiranje i praćenje svih Europolovih inicijativa za upravljanje informacijama u bliskoj suradnji s timom za strateško planiranje u Upravi za upravljanje i upravljanje portfeljem odjela IKT C1; |
| --- | --- |

—

planiranje i praćenje svih Europolovih inicijativa za upravljanje informacijama u bliskoj suradnji s timom za strateško planiranje u Upravi za upravljanje i upravljanje portfeljem odjela IKT C1;

| — | poticanje inovacija u korist tijela za izvršavanje zakonodavstva država članica, razvoj alata umjetne inteligencije uz istodobno poboljšanje njihove etičke primjene s obzirom na učinak umjetne inteligencije na temeljna prava i privatnost, koji imaju ulogu promatračke funkcije za inovacije, te poticanje koordinacije i sinergija s drugim partnerima u području inovacija. |
| --- | --- |

—

poticanje inovacija u korist tijela za izvršavanje zakonodavstva država članica, razvoj alata umjetne inteligencije uz istodobno poboljšanje njihove etičke primjene s obzirom na učinak umjetne inteligencije na temeljna prava i privatnost, koji imaju ulogu promatračke funkcije za inovacije, te poticanje koordinacije i sinergija s drugim partnerima u području inovacija.

Opće odgovornosti obnašatelja funkcije

Pod nadzorom izvršnog direktora, zamjenici izvršnog direktora vode svoje uprave i, u skladu s člancima 54. i 55. Uredbe o Europolu, odgovorni su za:

| — | podršku i pomoć izvršnom direktoru i Upravnom odboru u strateškom razvoju Europola pružanjem savjeta i stručnih informacija u njihovu području odgovornosti; |
| --- | --- |

—

podršku i pomoć izvršnom direktoru i Upravnom odboru u strateškom razvoju Europola pružanjem savjeta i stručnih informacija u njihovu području odgovornosti;

| — | pomoć u pripremi sastanaka Upravnog odbora i provođenju njegovih odluka; |
| --- | --- |

—

pomoć u pripremi sastanaka Upravnog odbora i provođenju njegovih odluka;

| — | podršku u pripremi i provedbi izrade višegodišnjeg programa i godišnjeg programa rada unutar svojih odgovarajućih uprava te izvještavanje izvršnog direktora i Upravnog odbora o njihovoj provedbi; |
| --- | --- |

—

podršku u pripremi i provedbi izrade višegodišnjeg programa i godišnjeg programa rada unutar svojih odgovarajućih uprava te izvještavanje izvršnog direktora i Upravnog odbora o njihovoj provedbi;

| — | provedbu odluka na razini uprave donesenih tijekom sastanaka uprave; |
| --- | --- |

—

provedbu odluka na razini uprave donesenih tijekom sastanaka uprave;

| — | praćenje planiranja poslovanja i upravljanje rezultatima rada unutar uprave; |
| --- | --- |

—

praćenje planiranja poslovanja i upravljanje rezultatima rada unutar uprave;

| — | vođenje uprave, među ostalim upravljanjem osobljem i proračunom u skladu s odgovarajućim pravilima i propisima; |
| --- | --- |

—

vođenje uprave, među ostalim upravljanjem osobljem i proračunom u skladu s odgovarajućim pravilima i propisima;

| — | vodstvo i usmjeravanje osoblja prilikom obavljanja zadataka i ciljeva koji su im zadani; |
| --- | --- |

—

vodstvo i usmjeravanje osoblja prilikom obavljanja zadataka i ciljeva koji su im zadani;

| — | promicanje snažne suradnje unutar uprave; |
| --- | --- |

—

promicanje snažne suradnje unutar uprave;

| — | održavanje strateških poveznica u određenim područjima kriminaliteta na razini uprave s odgovarajućim vanjskim partnerima i dionicima; |
| --- | --- |

—

održavanje strateških poveznica u određenim područjima kriminaliteta na razini uprave s odgovarajućim vanjskim partnerima i dionicima;

| — | predstavljanje postignuća Europola medijima i predstavljanje Europola na vanjskim i internim sastancima i konferencijama po potrebi; |
| --- | --- |

—

predstavljanje postignuća Europola medijima i predstavljanje Europola na vanjskim i internim sastancima i konferencijama po potrebi;

| — | izvršavanje bilo kojeg zadatka koji je zadao izvršni direktor. |
| --- | --- |

—

izvršavanje bilo kojeg zadatka koji je zadao izvršni direktor.

Ne dovodeći u pitanje pravo izvršnog direktora da odredi zadaće zamjenika izvršnog direktora, obnašatelj te funkcije odgovoran je, među ostalim, za:

| — | preuzimanje odgovornosti za sve kapacitete/razvoje događaja u području IKT-a/upravljanja informacijama unutar Europola kao glavni direktor za IT i, u svojstvu voditelja promjena, za digitalnu transformaciju organizacije; usmjeravanje i vođenje provedbe Europolovih strategija za upravljanje informacijama i IKT; |
| --- | --- |

—

preuzimanje odgovornosti za sve kapacitete/razvoje događaja u području IKT-a/upravljanja informacijama unutar Europola kao glavni direktor za IT i, u svojstvu voditelja promjena, za digitalnu transformaciju organizacije; usmjeravanje i vođenje provedbe Europolovih strategija za upravljanje informacijama i IKT;

| — | nadzor pružanja rješenja u području IKT-a, inženjerskih usluga, tehničkog upravljanja proizvodima i održavanja aplikacija; |
| --- | --- |

—

nadzor pružanja rješenja u području IKT-a, inženjerskih usluga, tehničkog upravljanja proizvodima i održavanja aplikacija;

| — | nadzor projektiranja, postavljanja i rada povezanih komunikacijskih mreža i dijelova infrastrukture IKT-a za Europol, države članice i treće strane; |
| --- | --- |

—

nadzor projektiranja, postavljanja i rada povezanih komunikacijskih mreža i dijelova infrastrukture IKT-a za Europol, države članice i treće strane;

| — | nadzor projektiranja i provedbe mjera za zaštitu otpornosti te neprekidnog rada usluga IKT-a; te odgovaranje na sve prijetnje, slabe točke i incidente u području IKT-a; |
| --- | --- |

—

nadzor projektiranja i provedbe mjera za zaštitu otpornosti te neprekidnog rada usluga IKT-a; te odgovaranje na sve prijetnje, slabe točke i incidente u području IKT-a;

| — | razvoj održive i prilagodljive strateške vizije za Europolovo upravljanje informacijama u suradnji s upravama te osiguravanje da se sve aktivnosti IKT-a/upravljanja informacijama provode u skladu s Europolovom strategijom; |
| --- | --- |

—

razvoj održive i prilagodljive strateške vizije za Europolovo upravljanje informacijama u suradnji s upravama te osiguravanje da se sve aktivnosti IKT-a/upravljanja informacijama provode u skladu s Europolovom strategijom;

| — | funkciju glavnog pokretača inovacija u području IKT-a/upravljanja informacijama, osobito praćenjem napretka u području IKT-a/upravljanja informacijama te predlaganjem i koordiniranjem provedbe inicijativa radi stjecanja konkurentske prednosti s naglaskom na digitalno poslovanje; |
| --- | --- |

—

funkciju glavnog pokretača inovacija u području IKT-a/upravljanja informacijama, osobito praćenjem napretka u području IKT-a/upravljanja informacijama te predlaganjem i koordiniranjem provedbe inicijativa radi stjecanja konkurentske prednosti s naglaskom na digitalno poslovanje;

| — | planiranje i upravljanje zapošljavanjem, administracijom i razvojem osoblja Europola u interesu službe te u skladu s Pravilnikom o osoblju i drugim važećim odredbama; |
| --- | --- |

—

planiranje i upravljanje zapošljavanjem, administracijom i razvojem osoblja Europola u interesu službe te u skladu s Pravilnikom o osoblju i drugim važećim odredbama;

| — | razvoj i provedbu Eurpolovih politika, procesa i postupaka povezanih s financijskim planiranjem i administracijom, uključujući izvješćivanje o uspješnosti korporativnog proračuna; |
| --- | --- |

—

razvoj i provedbu Eurpolovih politika, procesa i postupaka povezanih s financijskim planiranjem i administracijom, uključujući izvješćivanje o uspješnosti korporativnog proračuna;

| — | nadgledanje planiranja i provođenje postupaka javne nabave robe i usluga te upravljanje provedbom ugovora. |
| --- | --- |

—

nadgledanje planiranja i provođenje postupaka javne nabave robe i usluga te upravljanje provedbom ugovora.

3.   ZAHTJEVI – KRITERIJI PRIHVATLJIVOSTI

a.   Kandidati moraju:

| — | biti članovi nadležnih tijela u smislu članka 2. točke (a) Uredbe o Europolu i državljani jedne od država članica Europske unije te uživati sva građanska prava; |
| --- | --- |

—

biti članovi nadležnih tijela u smislu članka 2. točke (a) Uredbe o Europolu i državljani jedne od država članica Europske unije te uživati sva građanska prava;

| — | ispunjavati sve zakonske obveze u pogledu služenja vojnog roka; |
| --- | --- |

—

ispunjavati sve zakonske obveze u pogledu služenja vojnog roka;

| — | dostaviti odgovarajuće potvrde koje dokazuju prikladnost za obavljanje dužnosti; |
| --- | --- |

—

dostaviti odgovarajuće potvrde koje dokazuju prikladnost za obavljanje dužnosti;

| — | biti fizički sposobni obavljati dužnosti povezane s radnim mjestom kako je dodatno navedeno u članku 13. Uvjeta zaposlenja ostalih službenika Europske unije; |
| --- | --- |

—

biti fizički sposobni obavljati dužnosti povezane s radnim mjestom kako je dodatno navedeno u članku 13. Uvjeta zaposlenja ostalih službenika Europske unije;

| — | dokazima potkrijepiti izvrsno znanje jednog jezika Europske unije i zadovoljavajuće znanje drugog jezika Europske unije u mjeri koja je potrebna za obavljanje dužnosti. |
| --- | --- |

—

dokazima potkrijepiti izvrsno znanje jednog jezika Europske unije i zadovoljavajuće znanje drugog jezika Europske unije u mjeri koja je potrebna za obavljanje dužnosti.

b.   Kandidati moraju imati:

stupanj obrazovanja koji odgovara završenom sveučilišnom studiju potvrđenom diplomom ako je redovito trajanje studija četiri godine ili više;

ILI

stupanj obrazovanja koji odgovara završenom sveučilišnom studiju potvrđenom diplomom te odgovarajuće stručno iskustvo od najmanje jedne godine ako je redovno trajanje sveučilišnog studija tri godine.

ILI

stručno osposobljavanje jednakovrijedne razine u relevantnom području i nakon završetka osposobljavanja, najmanje broj godina relevantnog stručnog iskustva naveden u tablici u nastavku:

| Trajanje stručnog osposobljavanja | Dodatno stručno iskustvo potrebno za jednakovrijednost |
| --- | --- |
| Više od 6 mjeseci i do 1 godine | 4 godine |
| Više od 1 godine i do 2 godine | 3 godine |
| Više od 2 godine i do 3 godine | 2 godine |
| Više od 3 godine | 1 godina |

Trajanje stručnog osposobljavanja

Dodatno stručno iskustvo potrebno za jednakovrijednost

Više od 6 mjeseci i do 1 godine

4 godine

Više od 1 godine i do 2 godine

3 godine

Više od 2 godine i do 3 godine

2 godine

Više od 3 godine

1 godina

Uz prethodno navedeno, najmanje 15 godina radnog iskustva stečenog nakon stjecanja diplome ili nakon završetka dodatnog stručnog iskustva potrebnog za jednakovrijednost.

4.   ZAHTJEVI – KRITERIJI ODABIRA

a.   Stručno iskustvo

Osnovni kriteriji

| — | Najmanje 10 godina rukovoditeljskog iskustva u području izvršavanja zakonodavstva, u nacionalnoj upravi ili djelomično u okruženju EU-a/međunarodnom okruženju; |
| --- | --- |

—

Najmanje 10 godina rukovoditeljskog iskustva u području izvršavanja zakonodavstva, u nacionalnoj upravi ili djelomično u okruženju EU-a/međunarodnom okruženju;

| — | iskustvo u procjeni upravljanja ključnim informacijama ili razvoja IKT-a ili inovacija u području izvršavanja zakonodavstva te njihova utjecaja na relevantne dionike na strateškoj razini i razini donošenja politika; |
| --- | --- |

—

iskustvo u procjeni upravljanja ključnim informacijama ili razvoja IKT-a ili inovacija u području izvršavanja zakonodavstva te njihova utjecaja na relevantne dionike na strateškoj razini i razini donošenja politika;

| — | iskustvo u upravljanju i nadzoru velikih proračuna i projektnih resursa u javnoj upravi, po mogućnosti u području IKT-a i upravljanja informacijama; |
| --- | --- |

—

iskustvo u upravljanju i nadzoru velikih proračuna i projektnih resursa u javnoj upravi, po mogućnosti u području IKT-a i upravljanja informacijama;

| — | iskustvo u strateškim pitanjima povezanima s izvršavanjem zakonodavstva i u suradnji sa složenim strukturama dionika i sudjelovanjem u njima; |
| --- | --- |

—

iskustvo u strateškim pitanjima povezanima s izvršavanjem zakonodavstva i u suradnji sa složenim strukturama dionika i sudjelovanjem u njima;

| — | iskustvo u strateškom planiranju na razini višeg rukovodstva, po mogućnosti u području IKT-a i upravljanja informacijama. |
| --- | --- |

—

iskustvo u strateškom planiranju na razini višeg rukovodstva, po mogućnosti u području IKT-a i upravljanja informacijama.

Prednosti

| — | Iskustvo s institucijama, tijelima i agencijama EU-a te s primjenom instrumenata i politika EU-a u području sigurnosti, osobito ako je to povezano s mandatom Europola; |
| --- | --- |

—

Iskustvo s institucijama, tijelima i agencijama EU-a te s primjenom instrumenata i politika EU-a u području sigurnosti, osobito ako je to povezano s mandatom Europola;

| — | iskustvo u nadzoru strategija ljudskih resursa i njihove usklađenosti s cjelokupnim poslovnim strategijama u javnoj upravi; |
| --- | --- |

—

iskustvo u nadzoru strategija ljudskih resursa i njihove usklađenosti s cjelokupnim poslovnim strategijama u javnoj upravi;

| — | iskustvo u upravljanju promjenama, osobito u pogledu inovacija i upravljanja informacijama, posebno u iskorištavanju prilika u području umjetne inteligencije, podatkovne znanosti i drugih tehnologija u nastajanju, koje su relevantne za izvršavanje zakonodavstva. |
| --- | --- |

—

iskustvo u upravljanju promjenama, osobito u pogledu inovacija i upravljanja informacijama, posebno u iskorištavanju prilika u području umjetne inteligencije, podatkovne znanosti i drugih tehnologija u nastajanju, koje su relevantne za izvršavanje zakonodavstva.

b.   Stručno znanje

Osnovni kriteriji

| — | Visoka razina razumijevanja IKT-a i upravljanja informacijama u kontekstu izvršavanja zakonodavstva; |
| --- | --- |

—

Visoka razina razumijevanja IKT-a i upravljanja informacijama u kontekstu izvršavanja zakonodavstva;

| — | dobro poznavanje pravnog okvira EU-a koji se odnosi na sigurnosnu strukturu i izvršavanje zakonodavstva EU-a. |
| --- | --- |

—

dobro poznavanje pravnog okvira EU-a koji se odnosi na sigurnosnu strukturu i izvršavanje zakonodavstva EU-a.

c.   Rukovoditeljske vještine i kompetencije

| — | Izrada vizije i strategije – izrada uvjerljive misije, vizije i strategije sa srednjoročnim i dugoročnim učinkom koju osoblje može razumjeti i smatrati važnom za svoj svakodnevni rad. |
| --- | --- |

—

Izrada vizije i strategije – izrada uvjerljive misije, vizije i strategije sa srednjoročnim i dugoročnim učinkom koju osoblje može razumjeti i smatrati važnom za svoj svakodnevni rad.

| — | Poticanje učinkovitosti – proaktivno i poduzetno provođenje misije, vizije i strategije Europola kako bi Europol mogao ispuniti svoje organizacijske ciljeve. |
| --- | --- |

—

Poticanje učinkovitosti – proaktivno i poduzetno provođenje misije, vizije i strategije Europola kako bi Europol mogao ispuniti svoje organizacijske ciljeve.

| — | Poduzetnički duh – prepoznavanje i uočavanje prilika za inovaciju kojima bi se osnažila važnost Europola kao ključnog čimbenika u tom području. |
| --- | --- |

—

Poduzetnički duh – prepoznavanje i uočavanje prilika za inovaciju kojima bi se osnažila važnost Europola kao ključnog čimbenika u tom području.

| — | Umrežavanje – uspostavljanje učinkovitih veza unutar Europola i sklapanje strateških saveza s vanjskim okruženjem. |
| --- | --- |

—

Umrežavanje – uspostavljanje učinkovitih veza unutar Europola i sklapanje strateških saveza s vanjskim okruženjem.

| — | Upravljanje poslovanjem – pokazivanje dobrog poznavanja poslovanja i obvezivanje na djelovanje u skladu s navedenim saznanjima kako bi se dostigla operativna izvrsnost. |
| --- | --- |

—

Upravljanje poslovanjem – pokazivanje dobrog poznavanja poslovanja i obvezivanje na djelovanje u skladu s navedenim saznanjima kako bi se dostigla operativna izvrsnost.

| — | Motiviranje ljudi – poticanje dugotrajne motivacije i odanosti organizaciji djelovanjem kao uzor i postupanjem u skladu s misijom i vrijednostima Europola. |
| --- | --- |

—

Motiviranje ljudi – poticanje dugotrajne motivacije i odanosti organizaciji djelovanjem kao uzor i postupanjem u skladu s misijom i vrijednostima Europola.

d.   Opće vještine upravljanja

| — | Sposobnost postavljanja i preispitivanja ciljeva uprave u granicama cjelokupnog strateškog okvira i prioriteta Agencije. |
| --- | --- |

—

Sposobnost postavljanja i preispitivanja ciljeva uprave u granicama cjelokupnog strateškog okvira i prioriteta Agencije.

| — | Sposobnost određivanja prioriteta i usmjeravanja na prioritete te praćenja i ocjenjivanja napretka u ostvarivanju postavljenih ciljeva uprave i jedinice/tima u suradnji s članovima tima. |
| --- | --- |

—

Sposobnost određivanja prioriteta i usmjeravanja na prioritete te praćenja i ocjenjivanja napretka u ostvarivanju postavljenih ciljeva uprave i jedinice/tima u suradnji s članovima tima.

| — | Sposobnost organizacije i dodjeljivanja rada uprave postavljanjem izazovnih, ali realnih ciljeva te upravljanje tim radom. |
| --- | --- |

—

Sposobnost organizacije i dodjeljivanja rada uprave postavljanjem izazovnih, ali realnih ciljeva te upravljanje tim radom.

| — | Sposobnost osnaživanja osoblja vodeći brigu o tome da razumiju što se od njih očekuje i kako njihov rad pridonosi ciljevima uprave. |
| --- | --- |

—

Sposobnost osnaživanja osoblja vodeći brigu o tome da razumiju što se od njih očekuje i kako njihov rad pridonosi ciljevima uprave.

| — | Sposobnost odabira suradnika i stvaranja snažnih timova s dodatnim vještinama koje mogu pridonijeti učinkovitom ostvarivanju ciljeva uprave. |
| --- | --- |

—

Sposobnost odabira suradnika i stvaranja snažnih timova s dodatnim vještinama koje mogu pridonijeti učinkovitom ostvarivanju ciljeva uprave.

| — | Sposobnost motiviranja članova tima za postizanje željenih rezultata te redovito pružanje povratnih informacija članovima tima, priznavanje njihova uspjeha i potrebe za poboljšanjem kako bi mogli ispuniti svoje ciljeve i ostvariti svoj puni potencijal. |
| --- | --- |

—

Sposobnost motiviranja članova tima za postizanje željenih rezultata te redovito pružanje povratnih informacija članovima tima, priznavanje njihova uspjeha i potrebe za poboljšanjem kako bi mogli ispuniti svoje ciljeve i ostvariti svoj puni potencijal.

| — | Sposobnost razvoja i podrške razvoju karijere i mogućnosti učenja za članove osoblja. |
| --- | --- |

—

Sposobnost razvoja i podrške razvoju karijere i mogućnosti učenja za članove osoblja.

Komunikacijske vještine

| — | Sposobnost jasne komunikacije i jednostavnog predstavljanja složenih tema u usmenom i pisanom obliku, uključujući komunikaciju s osobljem. |
| --- | --- |

—

Sposobnost jasne komunikacije i jednostavnog predstavljanja složenih tema u usmenom i pisanom obliku, uključujući komunikaciju s osobljem.

| — | Sposobnost traženja doprinosa od osoblja, partnera i dionika i pridavanje pozornosti njihovu doprinosu. |
| --- | --- |

—

Sposobnost traženja doprinosa od osoblja, partnera i dionika i pridavanje pozornosti njihovu doprinosu.

Međuljudske vještine

| — | Sposobnost učinkovite, obazrive i uljudne komunikacije s drugima. |
| --- | --- |

—

Sposobnost učinkovite, obazrive i uljudne komunikacije s drugima.

| — | Sposobnost izgradnje produktivnih radnih odnosa i suradnje s rukovoditeljima te drugim upravama i kolegama. |
| --- | --- |

—

Sposobnost izgradnje produktivnih radnih odnosa i suradnje s rukovoditeljima te drugim upravama i kolegama.

Vještine pregovaranja

| — | Sposobnost usmjeravanja rasprava i postizanja najboljih mogućih rezultata bez ugrožavanja produktivnih radnih odnosa s drugim uključenim stranama. |
| --- | --- |

—

Sposobnost usmjeravanja rasprava i postizanja najboljih mogućih rezultata bez ugrožavanja produktivnih radnih odnosa s drugim uključenim stranama.

Rad u različitim okruženjima

| — | Sposobnost sklapanja i održavanja učinkovitih poslovnih veza s kolegama u međunarodnom i multidisciplinarnom radnom okružju. |
| --- | --- |

—

Sposobnost sklapanja i održavanja učinkovitih poslovnih veza s kolegama u međunarodnom i multidisciplinarnom radnom okružju.

5.   POSTUPAK ODABIRA

Pravni okvir za ovaj postupak zaposlenja čine Uredba (EU) 2016/794, kako je izmijenjena Uredbom (EU) 2022/991, Pravilnik o osoblju za dužnosnike Europske unije i Uvjeti zaposlenja ostalih službenika Europske unije, kako je utvrđeno Uredbom Vijeća (EEZ, Euratom, EZUČ) br. 259/68 (4) i zadnje izmijenjeno Uredbom (EU) br. 423/2014 Europskog parlamenta i Vijeća (5) i Odluka Upravnog odbora od 1. svibnja 2017. kojom se usvajaju Pravila za izbor, produljenje mandata i razrješenje izvršnog direktora i zamjenika izvršnog direktora.

Upravni odbor osniva odbor za odabir koji se sastoji od pet predstavnika država članica koji se određuju na temelju izvlačenja ždrijeba u kojem sudjeluju Upravni odbor, predstavnik Komisije i izvršni direktor.

Zadatci su odbora sljedeći:

| a) | utvrđivanje svih podnositelja prijava koji, na temelju kriterija utvrđenih u obavijesti o slobodnom radnom mjestu, ispunjavaju uvjete za radno mjesto; |
| --- | --- |

a)

utvrđivanje svih podnositelja prijava koji, na temelju kriterija utvrđenih u obavijesti o slobodnom radnom mjestu, ispunjavaju uvjete za radno mjesto;

| b) | obavljanje početne procjene prijava prihvatljivih kandidata, uzimajući u obzir njihove stručne kvalifikacije, vještine, iskustvo i preporuke o karakternim osobinama, kako bi odlučio koje će kandidate dodatno ocjenjivati; |
| --- | --- |

b)

obavljanje početne procjene prijava prihvatljivih kandidata, uzimajući u obzir njihove stručne kvalifikacije, vještine, iskustvo i preporuke o karakternim osobinama, kako bi odlučio koje će kandidate dodatno ocjenjivati;

| c) | pozivanje pet kandidata koji su ušli u uži izbor da sudjeluju u postupku odabira u vezi s radnim mjestom, koji obično uključuje pisani test i razgovor na temelju kompetencija (napomena: odbor poziva pet kandidata s najboljim rezultatom i sve kandidate koji imaju isti rezultat kao kandidat s petim najboljim rezultatom); |
| --- | --- |

c)

pozivanje pet kandidata koji su ušli u uži izbor da sudjeluju u postupku odabira u vezi s radnim mjestom, koji obično uključuje pisani test i razgovor na temelju kompetencija (napomena: odbor poziva pet kandidata s najboljim rezultatom i sve kandidate koji imaju isti rezultat kao kandidat s petim najboljim rezultatom);

| d) | sastavljanje prikladno obrazloženog izvješća o primljenim prijavama i provedenom postupku, koje uključuje popis prihvatljivih kandidata u kojem su navedeni prihvatljivi kandidati koje je intervjuirao odbor i popis kandidata, poredanih prema postignućima, koji su zadovoljili sve kriterije odabira i za koje se smatra da najbolje ispunjavaju kriterije odabira navedene u obavijesti o slobodnom radnom mjestu. |
| --- | --- |

d)

sastavljanje prikladno obrazloženog izvješća o primljenim prijavama i provedenom postupku, koje uključuje popis prihvatljivih kandidata u kojem su navedeni prihvatljivi kandidati koje je intervjuirao odbor i popis kandidata, poredanih prema postignućima, koji su zadovoljili sve kriterije odabira i za koje se smatra da najbolje ispunjavaju kriterije odabira navedene u obavijesti o slobodnom radnom mjestu.

Podnositelje prijave koji su ušli u uži krug ocjenjuje vanjski centar za vrednovanje koji će odboru za odabir dostaviti objektivno mišljenje.

Upravni odbor može odlučiti obaviti razgovor s kandidatima na popisu odbora za odabir i sa svim drugim prihvatljivim kandidatima s kojima je odbor za odabir obavio razgovor.

Na temelju izvješća koje dostavlja odbor za odabir Upravni odbor donosi obrazloženo mišljenje u kojem je:

| — | predstavljen popis prihvatljivih kandidata; |
| --- | --- |

—

predstavljen popis prihvatljivih kandidata;

| — | određen uži popis najmanje troje prikladnih kandidata poredanih prema postignućima; |
| --- | --- |

—

određen uži popis najmanje troje prikladnih kandidata poredanih prema postignućima;

| — | potvrdu da su podnositelji prijave koji su ušli u uži izbor ispunili odgovarajuće uvjete sudjelovanja i kriterije prihvatljivosti navedene u obavijesti o slobodnom radnom mjestu, ne dovodeći u pitanje posebne odredbe predviđene člankom 13. Uvjeta zaposlenja ostalih službenika u vezi s liječničkim pregledom. |
| --- | --- |

—

potvrdu da su podnositelji prijave koji su ušli u uži izbor ispunili odgovarajuće uvjete sudjelovanja i kriterije prihvatljivosti navedene u obavijesti o slobodnom radnom mjestu, ne dovodeći u pitanje posebne odredbe predviđene člankom 13. Uvjeta zaposlenja ostalih službenika u vezi s liječničkim pregledom.

Predsjednik Upravnog odbora Vijeću prosljeđuje obrazloženo mišljenje, uključujući predloženi uži izbor kandidata i cjelovitu prijavu svakog kandidata koji je ušao u uži izbor, kako bi ono moglo donijeti odluku predviđenu člankom 54. stavkom 2. Uredbe o Europolu.

Prije zaposlenja kandidat kojeg odabere Vijeće može biti pozvan pred nadležni odbor Europskog parlamenta koji potom dostavlja neobvezujuće mišljenje.

Kandidati koji su sudjelovali u postupku odabira mogu zatražiti povratne informacije o svojoj uspješnosti u roku od tri mjeseca nakon postupka odabira. Europol neće biti u mogućnosti odgovoriti na zahtjeve za povratne informacije primljene nakon navedenog razdoblja.

Rad i odluke odbora za odabir su povjerljive. Kandidatima je zabranjeno izravno ili neizravno stupati u kontakt s članovima odbora za odabir i zabranjeno je da to netko drugi čini u njihovo ime. Svi upiti ili zahtjevi u vezi s informacijama ili dokumentacijom povezanom s postupkom odabira trebaju se uputiti na e-adresu mbs@europol.europa.eu

Nakon što Vijeće obavi imenovanje, svaki će kandidat koji se prijavio za ovo radno mjesto od tajništva odbora za odabir primiti službenu obavijest o ishodu postupka. Tromjesečni rok za podnošenje žalbe u skladu s člankom 90. stavkom 2. Pravilnika o osoblju teći će od datuma dostavljanja te obavijesti.

6.   PLAĆA

Razred: AD 14

Osnovna mjesečna plaća iznosi 15 590,76 EUR (stupanj 1) ili 16 245,92 EUR (stupanj 2).

Stupanj u razredu određuje se na temelju stručnog iskustva stečenog nakon obrazovanja koje je potrebno za radno mjesto i u skladu s primjenjivim provedbenim pravilima.

Osoblje podliježe plaćanju poreza EU-a na izvoru, no plaće su izuzete od nacionalnih poreza. Provode se obvezni odbitci za zdravstveno osiguranje, mirovinsko osiguranje i osiguranje za slučaj nezaposlenosti.

U slučaju ispunjavanja primjenjivih uvjeta, kako je utvrđeno u Pravilniku o osoblju EU-a/Uvjetima zaposlenja ostalih službenika Europskih zajednica i podrobnije utvrđeno u sudskoj praksi Suda Europske unije, mogu se odobriti naknade kao što naknada za život u inozemstvu (16 % osnovne bruto plaće) ili naknada za boravak u stranoj državi (4 % osnovne bruto plaće), naknada za kućanstvo, naknada za uzdržavano dijete i/ili naknada za obrazovanje.

Osoblje ima osiguranje koje vrijedi u cijelom svijetu, u okviru Zajedničkog sustava zdravstvenog osiguranja (JSIS) i osigurano je od bolesti, rizika od profesionalnih bolesti i nesreća.

Europol nudi fleksibilne radne uvjete te sveobuhvatne odredbe o godišnjem odmoru i roditeljskom dopustu kojima se podupire zdrava ravnoteža između poslovnog i privatnog života.

Okvirni izračun neto plaće za AD 14/1:

| a) | Član osoblja (samac) koji prima naknadu za život u inozemstvu (16 %): 13 691,27 EUR |
| --- | --- |

a)

Član osoblja (samac) koji prima naknadu za život u inozemstvu (16 %): 13 691,27 EUR

| b) | Član osoblja s dvoje uzdržavane djece nad kojima ima skrbništvo koji prima naknadu za život u inozemstvu (16 %): 16 345,03 EUR |
| --- | --- |

b)

Član osoblja s dvoje uzdržavane djece nad kojima ima skrbništvo koji prima naknadu za život u inozemstvu (16 %): 16 345,03 EUR

Navedeni su podatci okvirni i služe isključivo u informativne svrhe. Svrha im je pružiti uvid u moguću neto plaću s obzirom na trenutačno primjenjive iznose povezanih naknada i razinu oporezivanja. Nemaju pravnu vrijednost i na temelju njih nije moguće ostvariti nikakva prava.

Podatci se temelje na podatcima primjenjivima od siječnja 2022.

7.   UVJETI I ODREDBE

Probni rok

Stupanje na dužnost nastupa tek nakon uspješno odrađenog probnog roka od 9 mjeseci. U tom će razdoblju uspješni kandidat morati proći sigurnosnu provjeru za navedeno radno mjesto.

Ugovor o radu može se raskinuti tijekom ili na kraju probnog roka u skladu s člankom 14. Uvjeta zaposlenja ostalih službenika Europskih zajednica.

Sigurnosna provjera i potvrda o nekažnjavanju

Kandidati koji su zaposleni na radno mjesto u Europolu moraju prije početka zaposlenja dostaviti valjanu potvrdu o nekažnjavanju. Potvrda o nekažnjavanju mora se dostaviti Europolu prije potpisivanja ugovora o radu. Potvrdu o nekažnjavanju moraju izdati odgovarajuća tijela zemlje državljanstva kandidata i ona ne smije biti starija od tri mjeseca u trenutku dostavljanja Europolu. Europol zadržava pravo da neće nastaviti sa sklapanjem ugovora na temelju sadržaja potvrde ili ako kandidat ne dostavi potvrdu Europolu.

Potvrda o nekažnjavanju nije zamjena za valjano uvjerenje o sigurnosnoj provjeri koje je potrebno za cjelokupno osoblje Europola na razini navedenoj u obavijesti o slobodnom radnom mjestu. Nepodnošenje potrebnog uvjerenja o sigurnosnoj provjeri prije isteka probnog roka može biti uzrok raskida ugovora o radu.

Kandidati koji trenutačno posjeduju valjano uvjerenje o sigurnosnoj provjeri na razini navedenoj u obavijesti o slobodnom radnom mjestu ili višoj razini ne moraju dobiti potvrdu o nekažnjavanju ili novo uvjerenje o sigurnosnoj provjeri te prije potpisivanja ugovora o radu moraju Europolu dostaviti presliku važećeg uvjerenja o sigurnosnoj provjeri. Europol provjerava i potvrđuje trajnu valjanost uvjerenja o sigurnosnoj provjeri. U slučaju da Europol utvrdi da uvjerenje o sigurnosnoj provjeri nije valjano, kandidat će prije potpisivanja ugovora o radu morati dostaviti valjanu potvrdu o nekažnjavanju. Europol može u bilo kojem trenutku raskinuti ugovor o radu ako rezultat sigurnosne provjere nije pozitivan, a potrebna razina sigurnosne provjere nije odobrena ili produljena.

Potrebna razina sigurnosne provjere za ovo radno mjesto jest: TRES SECRET UE/EU TOP SECRET.

Ugovor o radu

Uspješnog kandidata imenuje Vijeće te ga se zapošljava na direktorskoj funkciji, naziva zamjenik izvršnog direktora i funkcijskoj skupini AD, u razredu 14 u skladu s člankom 2. točkom (a) Uvjeta zaposlenja ostalih službenika Europskih zajednica i Prilogom I. Pravilniku o osoblju EU-a.

Ugovor se prvotno sklapa na razdoblje od četiri godine. Ugovor se može jedanput produljiti, i to za najviše četiri godine.

Uvjeti zapošljavanja

Prije nego što Europol sklopi ugovor o radu, uspješni kandidat mora:

| — | prijaviti svaki sukob interesa; |
| --- | --- |

—

prijaviti svaki sukob interesa;

| — | obaviti liječnički pregled prije zapošljavanja kako bi se potvrdilo da je fizički sposoban obavljati dužnosti povezane s radnim mjestom ili, alternativno, dobiti potvrdu Europola da ispunjava uvjete utvrđene u Odluci zamjenika izvršnog direktora Uprave za kapacitete o liječničkom pregledu prije zapošljavanja, dostupnu na www.europol.europa.eu; |
| --- | --- |

—

obaviti liječnički pregled prije zapošljavanja kako bi se potvrdilo da je fizički sposoban obavljati dužnosti povezane s radnim mjestom ili, alternativno, dobiti potvrdu Europola da ispunjava uvjete utvrđene u Odluci zamjenika izvršnog direktora Uprave za kapacitete o liječničkom pregledu prije zapošljavanja, dostupnu na www.europol.europa.eu;

| — | u slučaju kandidata za radna mjesta ograničenog pristupa (uključujući radna mjesta ograničenog pristupa iz Priloga II.) koji su naveli da su članovi nadležnog tijela u jednoj od država članica, dostaviti potvrdu o svojem članstvu u nadležnom tijelu u jednoj od država članica u smislu članka 2. točke (a) Uredbe o Europolu. |
| --- | --- |

—

u slučaju kandidata za radna mjesta ograničenog pristupa (uključujući radna mjesta ograničenog pristupa iz Priloga II.) koji su naveli da su članovi nadležnog tijela u jednoj od država članica, dostaviti potvrdu o svojem članstvu u nadležnom tijelu u jednoj od država članica u smislu članka 2. točke (a) Uredbe o Europolu.

Mjesto zaposlenja nalazi se u Haagu u Nizozemskoj.

Više informacija o uvjetima i odredbama potražite u Pravilniku o osoblju EU-a koji je dostupan na mrežnom mjestu Europola www.europol.europa.eu.

8.   DODATNE INFORMACIJE

Neovisnost i izjava o interesima

Prije preuzimanja dužnosti, uspješni kandidat mora potpisati izjavu o preuzimanju obveze neovisnog djelovanja u javnom interesu i izjavu o svim interesima koji bi mogli biti u sukobu s njegovom neovisnošću.

Zakonske obveze prilikom odlaska iz službe

U skladu s člankom 16. Pravilnika o osoblju EU-a, dužnosnici EU-a i, po analogiji, članovi privremenog osoblja dužni su ponašati se časno i diskretno u pogledu prihvaćanja određenih imenovanja ili povlastica i nakon odlaska iz službe. Članovi osoblja koji u roku od dvije godine nakon odlaska iz službe namjeravaju započeti obavljati profesionalnu djelatnost moraju o tome obavijestiti svoju instituciju kako bi ona mogla donijeti odgovarajuću odluku u tom pogledu. Ako je ta djelatnost povezana s poslom koji je član osoblja obavljao u zadnje tri godine službe i može biti nespojiva s legitimnim interesima institucije, odlukom se članu osoblja može zabraniti obavljanje te djelatnosti ili mu se obavljanje djelatnosti može odobriti uz uvjete koje institucija smatra potrebnima. U slučaju bivših viših dužnosnika, odnosno u sklopu regulatornog okvira Europola u slučaju zamjenika izvršnog direktora i izvršnog direktora, člankom 16. stavkom 3. Pravilnika o osoblju EU-a propisuje se sljedeće: „tijelo za imenovanje im u načelu tijekom 12 mjeseci nakon odlaska iz službe zabranjuje lobiranje ili zastupanje interesa u odnosu na osoblje svoje bivše institucije za svoje poduzeće, klijente ili poslodavce u vezi s pitanjima za koja su bili odgovorni u zadnje tri godine službe”.

Izjava o zaštiti osobnih podataka – Postupak vanjskog zapošljavanja i odabira privremenog osoblja na višim rukovodećim položajima

Uredba (EU) 2018/1725 Europskog parlamenta i Vijeća (6) primjenjuje se na obradu osobnih podataka koja se provodi u postupku odabira i zapošljavanja osoblja u Europolu, nakon primjene ove Uredbe na sve administrativne osobne podatke u posjedu Europola u skladu s člankom 46. Uredbe o Europolu.

Dodatne informacije potražite u važećoj izjavi o zaštiti osobnih podataka koja je dostupna na www.europol.europa.eu.

Glavni datumi

Rok za prijavu: 12. prosinca 2022., u 23:59 SEV

Postupak zapošljavanja: Prvo tromjesečje 2023.

Datum početka zaposlenja: čim radno mjesto postane službeno slobodno (očekivani datum: 1. kolovoza 2023.).

Postupak prijave

Više informacija o postupku prijave i odabira potražite u EUROPOLOVIM SMJERNICAMA ZA ZAPOŠLJAVANJE dostupnima na mrežnom mjestu Europola www.europol.europa.eu. ako nisu izmijenjene posebnim odredbama predviđenima Pravilima za izbor, produljenje mandata i razrješenje izvršnog direktora i zamjenika izvršnog direktora.

Podatci za kontakt

Za više informacija o postupku prijave obratite se na adresu mbs@europol.europa.eu.

---

(1)  Odluka Vijeća 2009/371/PUP od 6. travnja 2009. o osnivanju Europskog policijskog ureda (Europol) (SL L 121, 15.5.2009., str. 37.).

(2)  Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

(3)  Uredba (EU) 2022/991 Europskog parlamenta i Vijeća od 8. lipnja 2022. o izmjeni Uredbe (EU) 2016/794 u pogledu suradnje Europola s privatnim stranama, obrade osobnih podataka koju provodi Europol radi potpore kaznenim istragama i uloge Europola u području istraživanja i inovacija (SL L 169, 27.6.2022., str. 1.).

(4)  SL L 56, 4.3.1968., str. 1.

(5)  Uredba (EU) br. 423/2014 Europskog parlamenta i Vijeća od 16. travnja 2014. o usklađivanju s učinkom od 1. srpnja 2012. primitaka od rada i mirovina dužnosnika i ostalih službenika Europske unije te o koeficijentima ispravka koji se na njih primjenjuju (SL L 129, 30.4.2014., str. 12.).

(6)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---